এআইয়ের নকশায় জুতা নিয়ে প্যারিস অলিম্পিকের আগে নাইকির চমক
২০২৪ সালের প্যারিস অলিম্পিক শুরুর আগে কিলিয়ান এমবাপ্পের মতো শীর্ষ অ্যাথলেটদের জন্য নকশা করা ১৩টি হাইপার-ফিউচারিস্টিক অ্যাথলেটিক শু উন্মোচন করেছে বিশ্বের অন্যতম জনপ্রিয় জুতা নির্মাতা কোম্পানি নাইকি।বৃহস্পতিবার প্যারিসের প্যালাইস ব্রোংনিয়ার্ত কনফারেন্স সেন্টারে আয়োজিত এক আয়োজনে জুতাগুলোর প্রোটোটাইপ দেখিয়েছে কোম্পানিটি, যেগুলোতে ব্যবহার করা হয়েছে কৃত্রিম বুদ্ধিমত্তা প্রযুক্তি। আর স্প্রিন্টার শা’কারি রিচার্ডসন, ম্যারাথন রানার এলিউড কিপচোগে ও এনবিএ তারকা ভিক্টর ওয়েম্বিয়ামা’র মতো জনপ্রিয় ব্যক্তিরা অংশ নেন এ আয়োজনে।
এর নকশাগুলো কেনার জন্য প্রযোজ্য না হলেও আয়োজনে রিচার্ডসনের পায়ের গোড়ালি পর্যন্ত পেচিয়ে যায় এমন স্ক্রুওয়ালা ফেব্রিক ও এমবাপ্পের জুতায় দেখা গেছে কাঁটাওয়ালা ট্রান্সপারেন্ট ডানার মতো নাটকীয় ফিচার।নাইকির তথ্য অনুসারে, ব্র্যান্ডের সঙ্গে চুক্তিবদ্ধ শীর্ষ অ্যাথলেটদের সঙ্গে কথা বলেই এইসব জুতা নকশা করা হয়েছে। পরবর্তীতে সেই নকশার ধারণা এআই মডেলে চালানোর পর এর প্রোটোটাইপের ধারণা এসেছে।
মডেলগুলো ‘এ.আই.আর’ নামের এক কালেকশনের অংশ, যার পূর্ণ অর্থ হল ‘অ্যাথলেট ইমাজিনড রেভ্যুলিউশন’, যেখানে ভূমিকা আছে নাইকি’র জনপ্রিয় ‘এয়ার বাবল’ প্রযুক্তিরও।৭০’র দশক থেকেই নিজেদের কয়েকটি সুনির্দিষ্ট মডেলের সোলে ‘গ্যাসে ভরা বুদবুদ’ ব্যবহার করে আসছে কোম্পানিটি, যা কোম্পানির অন্যতম জনপ্রিয় ডিজাইন ফিচার হিসেবেও বিবেচিত।
“এর থেকে বেরোনোর কোনও উপায় নেই, ” এক সংবাদ প্রকাশে বিবৃতিতে বলেন ব্র্যান্ডটির উদ্ভাবন প্রধান জন হোক।“এর কার্যকারিতা পরীক্ষা করুন — আর নিজ কল্পনাকে বাস্তবে দেখুন।”প্যারিসের সম্মেলনে লেব্রন জেমসের মতো নাইকি অ্যাথলেটদের নতুন ভাস্কর্যও দেখা গেছে, যেখানে ব্যবহৃত হয়েছে এআর বা অগমেন্টেড রিয়ালিটির মতো প্রযুক্তি। এ ছাড়া, আসন্ন আয়োজনে বিভিন্ন অলিম্পিক দলের জাতীয় দলের কিট ও র‍্যাপার ট্র্যাভিস স্কটের মতো হাই প্রোফাইল অতিথিদের পোশাক কেমন হতে পারে, একে তার প্রথম ঝলক বলে প্রতিবেদনে উল্লেখ করেছে ব্রিটিশ দৈনিক ইন্ডিপেন্ডেন্ট।

মডেলগুলো ‘এ.আই.আর’ নামের এক কালেকশনের অংশ, যার পূর্ণ অর্থ হল ‘অ্যাথলেট ইমাজিনড রেভ্যুলিউশন’, যেখানে ভূমিকা আছে নাইকি’র জনপ্রিয় ‘এয়ার বাবল’ প্রযুক্তিরও।